Die Dienssentrum vir ouer mense beplan ’n pretdag vir bejaardes op 27 Oktober by die Dieprivier sportgronde op Malmesbury. Almal bo 60 jaar oud is welkom om deel te neem. Ander klubs vir bejaardes mag ook deelneem. Verskeie speletjies, onder meer die Dress Walk, Duck walk en Ring-the-stick sal gespeel word. Daar sal ook speletjies wees vir diegene in ’n rolstoel. Die dag begin om 09:00 en eindig na verwagting om 12:00. Daar sal nie ’n toegangsfooi vir deelnemers gevra word nie, en eetgoed en koeldrank sal te koop aangebied word. Toeskouers betaal slegs R5
Met die eerste oogopslag, as na die nuutste misdaadstatistieke gekyk word, is ons nie veilig nie. Volgens misdaadstatistieke wat onlangs deur die polisie bekendgemaak is, het moord, ernstige aanrandings en huisbrake gestyg. Drankmisbruik en ander sosio-ekonomiese omstandighede in die gemeenskap dra egter volgens die polisie grootliks by tot geweldsmisdade. Polisiewoordvoerders is dit eens dat die meeste geweldsmisdade oor naweke plaasvind. Dit laat die gewone mens dalk ’n bietjie meer gerus voel, want die logiese gevolgtrekking is as mens ’n nugter, rustige lewe lei, die geweld vrygespring kan word. Dit is dus nie ons almal se probleem nie, of is dit? Die onmiddellike reaksie van baie mense sal wees om die kop in die sand te steek en die sosio-ekonomiese probleme, wat ons mede-inwoners teister, te ignoreer
MOORREESBURG - ’n Groep rampbestuurstudente van die Universiteit van Stenden, ’n Nederlandse instansie, met ’n tak in Port Alfred, het onlangs die rampbestuursentrum op Moorreesburg besoek. Die kursus in rampbestuur is ’n vier jaar lange kursus en verskaf opleiding oor die bestuur van hulpleniging tydens rampe. Die groep toer op die oomblik deur die Wes-Kaap om praktiese kennis op te doen oor rampbestuur. Die groep, onder leiding van hulle dosent, Pieter Smit, sê dit is die tweede jaar dat die kursus op hul kampus aangebied word
•Rom. 6:1 - “Sal ons in die sonde bly, dat die genade meer kan word?” •Rom 6:2 - “Nee, stellig nie! Ons wat die sonde afgesterf het, hoe kan ons nog daarin lewe?” Tydens ’n geestelike kursus in die gemeente, merk een van die kursusgangers op: “As mens by die Here Jesus uitgekom het, dan wíl jy nie meer sonde doen nie.” Jy sal voorwaar ’n hart soos Abraham vir God hê en die Here voortdurend eerste stel in jou lewe en jy sal geseënd wees aan die einde. Abraham het sterk geëindig. Lot het nie sterk geëindig nie
Die konferensie vir verantwoordelike toerisme wat onlangs gehou is, dien as inspirasie vir almal. Sakemense het vertel van die tegnologie en maatreëls wat hulle in plek gestel het om groener sake te doen. Om groen te leef en ’n groen onderneming te bedryf, is nie net ’n nuwe modegier nie. Dis die slim ding om te doen. Dis slim om vindingryke maniere te kry om te leef en sake te doen sodat die meeste uit bronne tot ons beskikking gehaal kan word. Waarom is dit nodig om die kopskuif te maak na ’n groener leefstyl? Of ons daarvan hou of nie, is ons onlosmaaklik verbind aan die natuur. Droogte beïnvloed almal, al is dit in die vorm van stygende kospryse vir die man en vrou wat in die stad bly en aan die einde van die voedselketting is. In winkels is talle boeke oor hoe om groener te leef vir diegene wat nie kennis dra nie. Die internet kan bladsye vol inligting verskaf oor hierdie onderwerp en dan is daar mense in ons gemeenskap wat uit eie ondervinding kan raad gee en wys hoe dit gedoen moet word
MOORREESBURG - ’n Groot aantal afgevaardigdes in die toerismebedryf in die Weskus en die Wes-Kaap het Maandag 28 September op Piekenierskloof vergader vir ’n konferensie oor Verantwoordelike Toerisme. Onder die afgevaardigdes was Allan Winde, die Wes-Kaapse minister vir ekonomiese geleenthede en landbou. Winde het die belangrikheid van toerisme as werkskepper in die Wes-Kaap beklemtoon. Hy het die afgevaardigdes aangemoedig om verantwoordelike toerisme na nuwe hoogtes te neem. “Die manier waarop u kliënte behandel asook die omgee vir u omgewing is ewe belangrik,” het hy gesê. Die doel van die konferensie was om sakemense in die Weskus bewus te maak van die belangrikheid van verantwoordelike toerisme en die volhoubaarheid daarvan. Afgevaardigdes is in drie wegbreekgroepe verdeel. Elke groep het ’n spesifieke onderwerp gekry om te bespreek. Hier het gassprekers insette gelewer oor hul bydraes tot verantwoordelike toerisme oor die jare. Die klem het geval op produkte wat ’n positiewe impak op ekonomiese, sosiale en omgewingsvlakke lewer
Ek vra asseblief kan daar nie opgetree word teen die persone wie se diere langs die paaie in die Langeberg-munisipaliteit los loop nie? By party plekke is daar geen heinings wat die diere van die paaie af kan hou nie! As die diere nie gebrandmerk is met die eienaar se brandmerk op nie, moet die diere onmiddellik geskut word en die eienaar opgespoor word en alle kostes van hom verhaal word voordat die diere aan hom teruggegee word en hy moet ook ’n boete opgelê word. Sal daar eers opgetree word nadat daar byvoorbeeld ’n skoolbus vol kinders teen die loslopende diere vasry en daar lewensverlies en/of beseerdes is? Ek sal ook graag wil weet watter reg eienaars het om diere los te laat loop op munisipale eiendom